
מועצה מקומית שהם
פרוטוקול ישיבת מליאה מס' 3
יום שלישי,  כ"ג באדר ב'  תשע"א , 29.3.11
נוכחים  :
גיל ליבנה-יו"ר, דודי נטר, גלעד רבינוביץ, דפנה רבינוביץ, איתן פטיגרו,   
                    דפנה רענן כהן, יצחק שטרנברג, יצחק דהן.
התנצלו    :   יוסי לוי, משה מזרחי, איציק בונצל, שימי אלבאז, חגית וינטראוב.
השתתפו :    שי אברהמי, ישראל שטרסברג , איריס לוין, תמיר פוגל, גבי הדר, ניצן אלון, 
                      קרן פורטה, עו"ד מורן דדשוב, חן אופיר- יו"ר מועצת הנוער ונציגי מועצת 
                     הנוער.
רשמה      :   ליה ויסמן.
     על סדר היום:
1. הצגת מועצת הנוער
2. אישור פרוטוקול ישיבת מליאה מס' 2 מיום 22.2.11
3. פרויקטי בינוי ופיתוח – מצגת אגף הנדסה.
4. אישור תברי"ם .
5. עדכון צו ארנונה -  הנחות בארנונה להורה יחיד.
6. אישור חוק עזר לשהם (שמירת איכות הסביבה, מניעת מפגעי רעש).
7. אישור פרוטוקול ועדה מקצועית להקצאות קרקע מיום 10.3.11.
8. עדכונים.
1. הצגת מועצת הנוער
יו"ר
:
אני שמח לארח בישיבת המליאה את מליאת מועצת הנוער ולסכם יום חילופי 
                   שלטון. היום התחיל בבוקר במפגש משותף עם בני הנוער שכלל הרצאה 
                   מעניינת. למדנו ששתי תכונות צריך שיהיה למנהיג : רצון לשינוי 
                   ואופטימיות.


אני מאחל למועצת הנוער שנה פורייה של עשייה ושתוף פעולה עם כל אגפי 
                  המועצה.

אני רוצה להודות לחבר המועצה איתן פטיגרו שליווה את מועצת הנוער לאורך כל היום. חן אופיר, יו"ר מועצת הנוער, תסקור בפנינו את התוכניות של מועצת הנוער.
איתן
:
אני רוצה לציין שהנוער בשוהם פועל בנושאים רבים ומשמעותיים בקהילה, 
                   לדוגמא : עזרה למשפחת בלחסן, פעילות למען שחרור גלעד שליט, הצעה 
                   להחמרת עונשים לנהגים שמעורבים בתאונות דרכים ועוד. הנוער רוצה לבצע 
                   שינויים ומשתמש בכלים נכונים, הם העתיד של הישוב, פועלים במגוון רחב 
                   של פעילויות בבית הסגול בתנועות הנוער ועוד. היה יום גדוש ומעניין.
חן אופיר :
מועצת הנוער היא גוף עצמאי הפועל בשיתוף פעולה עם הבית הסגול  עם ניצן 
                  
אלון וקרן פורטה. בכל שנה נערכות בחירות למזכירות. בבחירות נבחרים 
                
בעלי התפקידים החשובים במועצה והנציגים החדשים. המועצה יושבת 
             
בוועדות המועצה המקומית,  היא מייצגת את שוהם בפורומים מחוזיים 
                   וארציים. המועצה מתכנסת למליאה אחת לשבוע ביום חמישי בשעה 18:00 
                  
בבניין המועצה. 


חזון מועצת הנוער שוהם לשנת תשע"א : להיות למועצה משמעותית ומוכרת אשר
       מייצגת את כלל הנוער ביישוב. המועצה תפעל למען האינטרסים של בני הנוער 
       בתיאום עם גופי הנוער ובתי הספר ביישוב. 

מטרות מועצת הנוער שוהם לשנת תשע"א: לשמש קול לכלל הנוער בשוהם,  גישור 
       וקירוב בין דתיים וחילוניים , גישור וקירוב בין תנועות הנוער,  מימוש וקיום
      פרויקטים חינוכיים הקשורים לבני הנוער ,מיתוג המועצה ,שמירה על זכויות הנוער. 

                   תוכניות : מופע כוכב נולד שוהם – אמצע קיץ , כרטיס נוער ,במת נוער ביום 
  
העצמאות, חולצות לשחרורו של גלעד שליט ,יום חוויתי לכלל התנועות ,כתבות על 
                   תנועות הנוער בדף הסגול,  ימי פעילות משותפים ומיתוג מועצת הנוער.
יו"ר
:
נציגי המגזר הדתי, שיש להם הרכבי להקות, מבקשים לקיים ערב להקות בצאת 
       השבת בכדי שיוכלו להשתתף.

גבי
:
אחת התוכניות היפות שהנוער ישתתף בה זה המחזה "אוליבר טוויסט".
2. אישור פרוטוקול ישיבת מליאה מס' 2 מיום 22.2.11
יו"ר
:
האם יש הערות לפרוטוקולים?
     מחליטים פה אחד

לאשר פרוטוקול מליאה מס' 2 מיום 22.2.11. 

3. פרויקטי בינוי ופיתוח – מצגת אגף הנדסה
יו"ר
:
מכיוון שהמשתתפים בישיבת המליאה נכחו בישיבת הנהלה, אין הערות או שאלות 
                    המצגת לא תוצג שוב.
4. אישור תברי"ם
יו"ר
:
אולם הספורט ביהלום (369) : הגדלת תקציב אולם הספורט לסך של 7,450 אש"ח. 
ההגדלה לצורך בנית כיתות הספח בקומת הכניסה בשטח של 179 מ"ר, קירוי מבטון בשטח של 22 מ"ר וביצוע מעקה מזכוכית בין המושבים לזירה באולם ועבודות נוספות. מקור המימון הוא מהלוואה. פירעון ההלוואה יהיה מדמי השכירות שתשלם השוכרת של המבנה שזכתה במכרז.

מחשוב מוסדות חינוך (409) : המועצה מקבלת החזרי עמלות ממשכ"ל בגין שנת 2010 בסך 62,195 ₪. סה"כ התקציב לפרויקט מעודכן לסך של 532,131 ₪.

ווינר לקהילה-מתקני ספורט קהילתיים-פמטרק(351): עדכון תקציב הפרויקט לסך של 280,000 ₪.  תוספת בסך 40,000 ₪. התוספת למימון מתקני מיומנות ותאורה. מימון התוספת מקרן עבודות פיתוח.
חצר פעילה בי"ס רבין (372) : עדכון התקציב לפרויקט בסך של 400,000 ₪. תוספת בסך 240,000 ₪ ממשרד החינוך. מטרת הפרויקט לבצע פיתוח חצר פעילה בבי"ס רבין עפ"י תוכנית שהוגשה ואושרה ע"י משרד החינוך.
שדרוג מוסדות חינוך – 2011 (417) : במסגרת תוכנית הפיתוח אבקש לאשר בשלב א' תקציב בסך 300,000 ₪ לשדרוג מוסדות חינוך לשנת 2011.
העתקת קו מתח ליד בי"ס צוקים (418) : הוצאת עמוד החשמל בכניסה לביה"ס והעתקת השנאים לתוך המרתף שבבית התרבות. ההוצאה כוללת התשלום לחברת חשמל וקבלן מטעם המועצה להעתקת השנאים. סה"כ התקציב לפרויקט הוא ע"ס 180,000 ₪ מקרן פיתוח לכבישים ומדרכות.
שדרוג מבנה ספרא ציבורי (419) : שדרוג השטח הציבורי במרכז ספרא בסך 50,000 ₪ . מקור המימון מק.ע.פ.
   מחליטים פה אחד

          לאשר את התב"רים :
              תב"ר 369 – אולם הספורט בסחלבים                     תוספת  900 אש"ח במימון מלוות בנקים        

              תב"ר 409 – מחשוב מוסדות חינוך                          תוספת 62,195 ₪ במימון מוסדות 


תב"ר 351 - מתקני ספורט פמטרקו

 תוספת 40,000 ₪ במימון ק.ע.פ


תב"ר 372 – חצר פעילה בי"ס רבין 

 תוספת 240,000 ₪ במימון משרד החינוך


תב"ר 417 – שדרוג מוסדות חינוך


             300,000 ₪ במימון ק.ע.פ

תב"ר 418 – העתקת קו מתח ליד בי"ס צוקים

180,000 ₪ במימון ק.ע.פ


תב"ר 419 – שדרוג מבנה ספרא ציבורי


50,000 ₪ במימון ק.ע.פ

5. עדכון צו ארנונה -  הנחות בארנונה להורה יחיד
יו"ר
:
יש לאשר עדכון צו הארנונה בהתאמה לתקנות ההסדרים במשק המדינה 
                    (הנחה בארנונה) (תיקון מס' 2) התשע"א 2011 .

     מחליטים פה אחד

            לתקן את פרק ההנחות בצו הארנונה בהתאמה לתקנות ההסדרים במשק 
           המדינה (הנחה בארנונה) (תיקון מס' 2) התשע"א 2011 .
6. אישור חוק עזר לשהם (שמירת איכות הסביבה, מניעת מפגעי רעש).
שי 
:
חוק עזר לשהם (שמירת איכות הסביבה, מניעת מפגעים ושמירת הסדר 
                   והניקיון), התשנ"ו-1996 (להלן: "חוק העזר"), קובע, בין היתר, הוראות בדבר 
                   מניעת רעש, ובכלל זה הוראות בדבר איסור על ביצוע עבודות בניה, תיקונים 
                   ושיפוצים, בשעות הערב והלילה, ובימי מנוחה. עיקר החוק הינו החמרה בשעות 
                   הפעילות. להלן התיקונים :

1.  תיקון סעיף 107 – תיקונים ושיפוצים : 
לקבוע איסור לגבי ביצוע עבודות תיקונים ושיפוצים החל מהשעה 20:00 (במקום 22:00), ובין השעות 17.00 בערבי ימי מנוחה ל-7.00 למחרת יום המנוחה (במקום חצי שעה לפני שקיעת החמה בערבי ימי מנוחה ועד מוצאי יום המנוחה). זאת, בהלימה לקבוע בתקנות למניעת מפגעים (מניעת רעש)(תיקון), התשע"א-2011.
בנוסף, לקבוע איסור לגבי ביצוע עבודות תיקונים ושיפוצים באמצעות מכונה, בין השעות 14:00 לבין 16:00.
2. תיקון סעיף 108 לחוק העזר  - בניה:

לקבוע איסור לגבי הפעלת מכונה לצרכי ביצוע חפירה, בניה, הריסה או ביצוע עבודות כיוצא באלה, עד השעה 07:00 (במקום 06:00), ובין השעות 17.00 בערבי ימי מנוחה ל-7.00 למחרת יום המנוחה (במקום חצי שעה לפני שקיעת החמה בערבי ימי מנוחה ועד מוצאי יום המנוחה). זאת, בהלימה לקבוע בתקנות למניעת מפגעים (מניעת רעש)(תיקון), התשע"א-2011.
חוק העזר מתיר הפעלת המכונה במועדים בהם נקבע איסור כאשר הדבר דרוש באופן דחוף לשם מניעת סכנה לשלום הציבור או להסרת סכנה כאמור. מוצע לקבוע, כי הפעלת המכונה במועדים אלה, תותר גם במקרים בהם ניתן אישור ראש המועצה בכתב לפיו חשיבותן הציבורית של העבודות מצדיקה את ביצוען במועדים אלה. התיקון מגביל את ביצוען של עבודות כאמור  במועדים אלה לעד 10 ימים בשנה.
דפנה רבינוביץ :
אנחנו מגבילים את התושבים שרוצים לבצע שיפוצים? ומה עם השכונות החדשות?

יו"ר
:
החוק חל על עבודה עם כלים כבדים ובעבודות שיפוץ בלבד באזור מגורים.




עיקר השינוי כפי ששי הסביר הם בשעות העבודה וחשוב לציין שניתן להתחיל 
                   בשעה 7:00 בבוקר ולא כפי שהיה 6:00 בבוקר.




צרפנו לכם את כל התקנות.

  מחליטים פה אחד

          לאשר חוק עזר לשהם (שמירת איכות הסביבה, מניעת מפגעים ושמירת 
          הסדר והניקיון), התשנ"ו-1996.
7. אישור פרוטוקול ועדה מקצועית להקצאות קרקע מיום 10.3.11.
שי
:
הסכם ההקצאה למעונות נעמת עומד להסתיים בהמלצת אגף החינוך אנחנו 
                   ממליצים למעון יום עופרים ברח' לשם להקצות לתקופה של 3 שנים + 3 שנים  
                   אופציה (3 תקופות בנות שנה אחת) ולמעון יום ברח' נרקיס להאריך את תקופת 
                   ההקצאה לשנתיים נוספות .
דפנה רבינוביץ :
מהו הזמן המקסימאלי?

עו"ד מורן דדשוב :
הזמן המקסימאלי להקצאה הינו 25 שנים עם אופציה ל- 10 שנים.

    מחליטים פה אחד

           לאשר פרוטוקול ועדה מקצועית להקצאות קרקע מיום 10.3.11
הישיבה הסתיימה.

